CELEX: 62011CN0274
Language: da
Date: 2011-06-03 00:00:00
Title: Sag C-274/11: Sag anlagt den 3. juni 2011 — Kongeriget Spanien mod Rådet for Den Europæiske Union

23.7.2011   
            
            
               DA
            
            
               Den Europæiske Unions Tidende
            
            
               C 219/12
            
         Sag anlagt den 3. juni 2011 — Kongeriget Spanien mod Rådet for Den Europæiske Union
   (Sag C-274/11)
   2011/C 219/16
   Processprog: spansk
   
      Parter
   
   
      Sagsøger: Kongeriget Spanien (ved N. Díaz Abad, som befuldmægtiget)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/167/EU (1) annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               
                  
                     Magtfordrejning ved iværksættelse af et forstærket samarbejde
                  , selv om formålet med dette ikke er integration af alle medlemsstaterne, men mekanismen er anvendt for at undgå forhandlinger med en medlemsstat og pålægge denne en løsning i form af udelukkelse, og selv om de mål, der forfølges hermed, i det foreliggende tilfælde kunne være nået gennem en særaftale som omhandlet i artikel 142 EPK (2).
            
         
               2)
            
            
               
                  
                     Tilsidesættelse af EU's retssystem
                  , idet der ikke er fastsat nogen ordning for løsning af tvister vedrørende rettigheder, som er omfattet af EU-retten.
            
         
               3)
            
            
               
                  
                     Subsidiært
                  , for det tilfælde at Domstolen måtte finde, at et forstærket samarbejde kan iværksættes i det foreliggende tilfælde, og at der kan fastsættes en materiel regulering af rettigheder, som er omfattet af EU-retten, uden at der forefindes nogen ordning for løsning af tvister vedrørende disse rettigheder, er Kongeriget Spanien af den opfattelse, at 
                     de nødvendige forudsætninger for et forstærket samarbejde ikke er opfyldt
                  , idet følgende annullationsgrunde foreligger:
               
                           3.1.
                        
                        
                           
                              
                                 Tilsidesættelse af artikel 20, stk. 1, TEU
                              , fordi det forstærkede samarbejde hverken er sidste udvej i det foreliggende tilfælde eller opfylder de i EU-traktaten fastsatte formål, og fordi det vedrører områder, der er udelukket fra forstærket samarbejde, da EU har enekompetence på disse områder.
                        
                     
                           3.2.
                        
                        
                           
                              
                                 Tilsidesættelse af artikel 326 TEUF
                              , fordi det forstærkede samarbejde i det foreliggende tilfælde tilsidesætter princippet om forbud mod forskelsbehandling og skader det indre marked og den økonomiske, sociale og territoriale samhørighed, idet det indebærer forskelsbehandling i samhandelen mellem medlemsstaterne og fordrejer konkurrencevilkårene mellem dem.
                        
                     
                           3.3.
                        
                        
                           
                              
                                 Tilsidesættelse af artikel 327 TEUF
                              , fordi det forstærkede samarbejde ikke respekterer de rettigheder, der tilkommer Kongeriget Spanien, som ikke deltager i samarbejdet.
                        
                     
         
      (1)  Rådets afgørelse 2011/167/EU af 10.3.2011 om bemyndigelse til et forstærket samarbejde om indførelse af beskyttelse af et enhedspatent (EUT L 76, s. 53).
   
      (2)  Konvention af 5.10.1973 om meddelelse af europæiske patenter.